ભટેરાપુરા ગામ હાલ મહમદપુરા ગ્રામ પંચાયતમાં સમાવવામાં આવ્યું છે. માટે આ ગામના રહીશો પોતાની સમસ્યા લઈને મહમદપુરાના સરપંચ પાસે જાય છે. મહમદપુરાના સરપંચ મેલાભાઈ ઠાકોરે આ વિશે વાત કરતાં જણાવ્યું કે, ‘જો રસ્તો બને તો બધાને લાભ થાય. ભટેરાપુરાથી મહમદપુરા અને આગળ પણ અનેક ગામ છે, જ્યાં રસ્તો નથી. આ માટે અમે રજૂઆતો તો કરીએ છીએ, પણ કોઈ પગલાં ભરાતાં નથી. સરકાર તરફથી ઇ- ગ્રામ યોજના હેઠળ દરેક ગામના રસ્તાને હાઈવે સાથે જોડવાના છે, પરંતુ અમારા ગામોમાં તો રસ્તા જ નથી. બસ, જેમ-તેમ માર્ગ બનાવ્યો છે. આ માટે યોગ્ય કાર્યવાહી થવી જોઈએ.’